Gambar Terbaru Sonic The Hedgehog Bocor Di Internet, Paparkan Karakter Sonic Yang Telah Diperbaharui
Seperti yang peminat tahu, krew produksi filem animasi live action Sonic The Hedgehog terpaksa melakukan proses rekabentuk semula karakter Sonic yang dikecam hebat oleh para peminat kerana tidak menyerupai rekanbentuk asal. Setelah lama menyepi (mungkin sedang sibuk dengan proses mengubahsuaian), filem terbitan Paramount itu kembali menjadi buah mulut peminat-peminat filem. Ia gara-gara beberapa gambar yang telah bocor dilaman Internet yang memaparkan rekabentuk terbaru karakter Sonic. Rekabentuk Sonic kali sangat berbeza dengan yang sebelumnya, dan dilihat hampir menyerupai rekebentuk asal seperti dalam permainan video dan animasi. Anda boleh lihat gambar-gambar tersebut dibawah, dan kongsikan kepada kami adakah anda berpuas hati dengan rekabentuk terbaru ini? Sonic The Hedgehog dibintangi oleh Jim Carrey yang akan membawakan watak kepada musuh Sonic iaitu Doctor Robotnik/Eggman, James Marsden sebagai Tom Wachowski, anggota polis yang bekerjasama dengan Sonic untuk menumpaskan Doctor Robotnik. Pelakon lain adalah Adam Pally, Tika Sumpter, Natasha Rothwell, Neal McDonough dan  Ben Schwartz, suara untuk karakter Sonic. Filem ini dijangka akan menemui penonton pada Mac 2020.